Ausztriában évente egy métert veszítenek vastagságukból a gleccserek – Magyarország vízkészlete is veszélyben van « Független.hu
« Példátlan: már 6 napja nem kell szén a brit áramtermeléshez
Feltartóztathatatlan az öreg autók áradata Magyarországra »
Nemcsak a jégtömegek jelenlegi eloszlásáról, hanem időbeni változásairól szóló információkat is szereztek az új módszert alkalmazva.
Ez alapján, míg 2006-ben Ausztria gleccsereinek teljes térfogata 15,9 köbkilométer volt – , ami elegendő lett volna ahhoz, hogy egész Ausztriát 16 centiméter vastagságban vízzel árassza el – , addig 2016-ra elveszítették jégtömegük egyötödét. A jégvastagság átlagos vesztesége ezzel évente egy méterre rúg – hangsúlyozták a tudósok.
Az új módszer segítségével kimutatták azt is, milyen nagy regionális különbségek mutatkoznak a gleccserolvadásban.
Éppen az egy négyzetkilométeresnél kisebb jégfelülettel rendelkező gleccsereknél figyelhető meg a még meglévő jégtömeg erőteljesebb eltűnése. Ilyen például a Sonnblickkees- vagy a Brandner-gleccser.
Mindennek súlyos, ma még felmérhetetlen következményei lehetnek az egész régió, illetve Magyarország vízgazdálkodására és a Duna vízgyűjtő területére nézve.
Részben ennek hatására a jelentős részben a terület által táplált Duna és mellékfolyóinak vízszintjének változásai szélsőségesebbé és kiszámíthatatlanabbá válhatnak. A gleccserek visszahúzódásával alapvető átalakulások várhatók a vízkészletek, a mezőgazdaság, a vízgazdálkodás, a környezet és az idegenforgalom tekintetében is, ami az ivóvízellátástól kezdve számos szektor elé óriási kihívásokat állíthat.
Forrás: https://www.portfolio.hu/vallalatok/zoldvilag/tortenelmi-katasztrofa-a-szomszedban-magyarorszag-is-sulyos-arat-fizethet.5.323803.html
This entry was posted on 2019. május 11. szombat - 04:19	and is filed under CO2 felhalmozódás, Föld, felmelegedés, klímaváltozás. Címkézve: Ausztria, Duna és mellékfolyói, gleccserolvadás. You can follow any responses to this entry through the RSS 2.0 feed. You can leave a response, vagy trackback from your own site.